钦定古今图书集成/理学汇编/学行典/第207卷 > 孙宗黻
## 钦定古今图书集成/理学汇编/学行典/第207卷 > 孙宗黻

按《杭州府志》：“孙宗黻，字仲文，钱塘人。幼有至性，六岁
丧父，即知哀慕。母杨鞠之，相倚为命。及长，竭诚奉养，
每旦必具衣冠，问起居，及请所欲食，虽资给不充，必
致丰腆。母或不应，则长跪请故，必得命而后起。及母
以大髦终，哀号昼夜不辍。居丧三年，庐于墓侧。免丧
后，犹日携一饭一蔬，至墓所展哭。属墓之左右有以”
墓地求售者，宗黻慨然曰：“吾欲广吾亲墓地，而使若
亲无葬地乎？”贷而谢之。人谓孙孝子能锡类矣。年逾
八十，病既革，犹掖母至旌节坊下，稽首谢国恩宠云。